## Pravilnik o uvjetima i načinu održavanja reda u lukama i na ostalim dijelovima unutrašnjih morskih voda i teritorijaInog mora Republike Hrvatske, te granicama plovidbe brodova i brodica izvan luka

### NN 91/1994 (12.12.1994.), Pravilnik o uvjetima i načinu održavanja reda u lukama i na ostalim dijelovima unutrašnjih morskih voda i teritorijaInog mora Republike Hrvatske, te granicama plovidbe brodova i brodica izvan luka

# MINISTARSTVO POMORSTVA, PROMETA I VEZA

Temeljem članka 1043. stavak 1. točka 31. Pomorskog zakonika (Narodne
novine, br. 17/94 i 74/94) ministar pomorst.va, prometa i veza Republike
Hrvatske donosi

## PRAVILNIK

### O UVJETIMA I NAČINU ODRŽAVANJA REDA U LUKAMA I NA OSTALIM DIJELOVIMA UNUTRAŠNJIH MORSKIH VODA I TERITORIJAINOG MORA REPUBLIKE HRVATSKE, TE GRANICAMA PLOVIDBE BRODOVA I BRODICA IZVAN LUKA

I. TEMELJNE ODREDBE

Članak 1.

Ovim pravilnikom propisuju se uvjeti i način održavanja reda u lukama
i na ostalim dijelovima unutrašnjih morskih voda i teritorijalnog mora
Republike Hrvatske, te granice plovldbe brodova i brodica izvan luka

Članak 2.

U smislu ovog pravilnika smatra se da je:

1. zapovjednik broda osoba koja upravlja brodom, te osoba koja upravlja
plutajućim objektom:

2. voditelj brodice osoba koja upravlja brodicom;

3. tegljenje svaka usluga koju tegljač pruža drugom brodu ili brodici
vučenjem, potiskivanjem, zadržavanjem, pomicanjem ili premještanjem u luci
ili izvan luke;

4. kapetanija lučka kapetanija odnosno ispostava lučke kapetanije;

5. brodica, osim brodice iz članka 5. stavka 1. Pomorskog zakonika,
i pIovni objekt na mlazni pogon odnosno plovilo na zračnom jastuku čija
je duljina manja od 12 metara, bruto tonaža manja od 15 i ovlaštena je
prevoziti do 12 putnika.

Članak 3.

Red u lukama provodi tijelo koje upravlja lukom.

Tijelo koje upravlja lukom dužno je posebnim aktom propisati red u luci
koji odobrava kapetanija.

Aktom iz stavka 2. ovog članka moraju se propisati, pored ostalog, načini
uplovljavanja, pristajanja, vezivanja, sidrenja i isplovljavanja plovnih
objekata, te način kontrole nad obavljanjem tih radnji.

Nadzor nad provođenjem reda u lukama i na ostalim dijelovima unutrašnjih
morskih voda i teritorijalnog mora Republike Hrvatske provodi kapetanija.

Članak 4.

Kapetanija u obavljanju nadzora nad provođenjem reda u lukama i na ostalim
dijelovima unutrašnjih morskih voda i teritorijalnog mora nadzire osobito:

1. plovidbu, pristajanje, privezivanje, odvezivanje i sidrenje brodova,
brodica i plutajućih objekata;

2. ukrcavanje i iskrcavanje putnika i tereta;

3. održavanje reda na plažama, kupanje, plivanje, ronjenje i športske
aktivnosti na moru i na ostalim dijelovima pomorskog dobra;

4. održavanje čistoće obala i mora od onečišćenja s brodova, brodica
i plutajućih objekata.

Članak 5.

Kapetanija nadzire postrojenja, uređaje i naprave smještene u luci i
na ostalim dijelovima pomorskog dobra.

II. RED U LUCI

Članak 6.

Osoba koja upravlja brodom, voditelj brodice i odgovorna osoba za tehnički
plovni objekt i plutajući objekt

(klapeta, grtalica) koji nema zapovjednika., moraju, prilikom plovidbe,
pristajanja, privezivanja, odvezivanja i sidrenja broda odnosno brodice
i tehničkog plovnog objekta u luci tako postupati da tim radnjama ne ugroze
Ijudske živote i ne onečiste more, te ne nanesu štetu svom brodu, brodici
odnosno tehničkom plovnom objektu, kao i drugim brodovima i brodicama,
obali, napravama, uređajima i postrojenjima u luci, sudarom, udarom ili
nasukanjem

Članak 7

Brod koji se nalazi u luci mora biti spreman za manevriranje

Iznimno od odredbe stavka I ovog članka kapetanija može na zahtjev osobe
koja upravlja brodom odobriti po pravak stroja u luci i o tome obavijestiti
tijelo koje upravlja lukom.

Članak 8

Kad se brod nalazi u luci, na njemu se mora nalaziti onoliko članova
koliko je potrebno da se u slučaju opasnosti može upravljati brodom tako
da se omogući njegovo spašavanje.

Na brodu iz stavka 1. ovog članka među članovima posade moraju se nalaziti
po jedan časnik palube i stroja, a noću i brodska straža, što određuje
zapovjednik

Kad se brod nalazi na sidrištu na njemu mora biti posada u sastavu u
kojem se obavlja služba na brodu u plovidbi.

Članak 9

Kad se ribarski brod nalazi u luci, na njemu se mora nalaziti najmanje
po jedan član posade službe palube i stroja Ako su ovi brodovi u skupinama
i privezani uz bok jedan drugome, na svaka tri broda mora se nalaziti najmanje
po dva člana posade službe palube i stroja u zvanju kormilara, odnosno
motoriste.

Iznimno, kapetanija može, ako to dozvoljavaju uvjeti, smanjiti broj
članova posade na brodovima iz stavka 1 ovog članka.

Kad se ribarske brodice nalaze na operativnoj obali u luci, na svake
tri brodice mora se nalaziti najmanje jedan član posade.

Članak 10.

Na brodu u raspremi, na popravku ili prepravku, dok se nalazi u luci
ili na sidrištu, mora se nalaziti danju i noću određeni broj članova posade
u straži.

Broj i sastav stražara iz stavka 1. ovog članka, te stupanj njihova
stručnog obrazovanja određuje kapetanija posebno za svaki slučaj.

U marinama kapetanija može odobriti da odredeni broj stražara iz stavka
1. ovog članka čuva više brodova.

Članak 11.

Brodovi i brodice ne smiju u luci ometati javni promet.

Brodice s brodova privezanih ili usidrenih u luci mogu se nalaziti u
moru samo uz prethodno odobrenje kapetanije.

Članak 12.

Tijelo koje upravlja lukom, uz prethodnu obavijest kapetaniji, određuje
brodu odnosno brodici narnijenjenoj za gospodarske svrhe mjesto za privez
uz operativnu obalu, odnosno mjesto na lučkom sidrištu.

Kapetanija može brodu odnosno brodici namijenjenoj za gospodarske svrhe
radi sigurnosti plovidbe, uz prethodnu, a iznimno i uz naknadnu obavijest
drugog tijela koje upravlja lukom, narediti da se već privezani i usidreni
brod premjesti na drugi vez ili da se pomakne s dodijeljenog mu mjesta,
te da se djelomično ili potpuno nakrcani brod odnosno brodica ukloni s
operativne obale na određenu poziciju i da se tamo usidri.

Članak 13.

Kapetanija će uskratiti suglasnost za privez ili sidrenje broda odnosno
brodice namijenjene za gospodarske svrhe na operativnoj obali ili mjestu
za sidrenje kada primi prethodnu obavijest tijela koje upravlja lukom da
se time ugrožava sigurnost plovidbe, sigurnost Ijudskih života i objekata
na obali ili na moru, te ako je brod odnosno brodica u takvom stanju da
bi se time onečistilo more.

Članak 14.

Brod odnosno brodica koji se nalazi u luci mora biti privezan odgovarajućim
i ispravnim vezovima na napravama za privezivanje (bitve, plutaće za vez,
alke i sl.).

Prilikom nadolaska nevremena (oluja, vjetar, valovi i sl.), brodovi
i brodice privezani ili usidreni u luci moraju pojačati svoje vezove odnosno
povećati broj sidara, a po naređenju kapetanije i isploviti iz luke ili
se skloniti u zavjetrinu.

Ako brod odnosno brodica nema dovoljno vezova ili sidara ili ako vezovi
nisu dovoljne jačine i dužine, odnosno nema odgovarajuću opremu, kapetanija
će mu narediti da se opskrbi odgovarajućom opremom. Ako se brod odnosno
brodica ne opskrbi odgovarajućom opremom, kapetanija će mu zabraniti pristajanje
ili sidrenje u luci.

Članak 15.

Vezovi brodova, brodica i plutajućih objekata privezanih u luci ne smiju
ometati plovidbu drugih brodova i brodica ni kretanje osoba i vozila po
obali.

Iznimno, ako ne postoji druga mogućnost, kapetanija može dopustiti privez
brodova ili brodica na način suprotan odredbi iz stavka 1. ovoga članka.

Ako je brod, brodica ili plutajući objekt vezan u luci u skladu s odredbama
iz stavka 2. ovoga članka, brod, brodica ili plutajući objekt dužan je
na mjestu gdje vez izlazi iz broda danju istaknuti crvenu zastavu, a noću
staviti crveno svjetlo vidljivo sa svih strana, prema potrebi vezove popustiti
ili nategnuti odnosno odvezati, te nakon završenog prolaza ponovno nategnuti
ili popustiti odnosno vezati.

Odredbe stavka 1., 2. i 3. ovog članka odnose se i na sidrenje brodova,
brodica i plutajućih objekata u luci.

Članak 16.

Ako ispred ili iza broda privezanog uz operativnu obalu u luci moža
pristati drugi brod, privezani brod mora noću bijelim svjetlom vidljivim
sa svih strana označiti svoj pramac ili krmu, a po potrebi i oba ova dijela
broda.

Ako je brod tako privezan uz operativnu obalu u luci da su mu krajnji
dijelovi istureni, isti se moraju označiti prema odredbi stavka 2. članka
15. ovog pravilnika.

Članak 17.

Osoba koja upravlja brodom i voditelj brodice, po naređenju kapetanije,
dužna je dozvoliti da se uz njihov brod odnosno brodicu privežu jedan ili
više drugih brodova odnosno brodica, te da preko njihova broda odnosno
brodice održavaju vezu s obalom.

Način vezivanja plovila iz stavka 1. ovog članka određuje kapetanija.

Članak 18.

Prilikom odabiranja mjesta za sidrenje u luci osoba koja upravlja brodom
i voditelj brodice moraju voditi računa o već usidrenim brodovima i brodicama,
a sidrenjem ne smiju ometati plovidbu drugih brodova i brodica.

Članak 19.

Ako osoba koja upravlja brodom odnosno voditelj brodice primijeti da
u luci ima predmeta koji ugrožavaju sigurnost plovidbe ili koji mogu oštetiti
druge brodove, brodice, lučke objekte, naprave, uređaje i postrojenja ili
onečistiti more, dužni su o tome odmah obavijestiti kapetaniju i tijelo
koje upravlja lukom.

Članak 20.

Tijelo koje upravlja lukom dužno je čistiti luku od otpadaka koji ugrožavaju
sigurnost plovidbe i onečišćuju more.

Članak 21.

Brodice su dužne čuvati otpadna ulja do dolaska u luku, gdje su ih dužne
predati.

Članak 22.

Brodovi se rastavljaju (kasiraju) samo u brodogradilištima ili rezalištima.

Članak 23.

Nasukani, neupotrebljivi ili potonuli brod, brodica i plutajući objekt
odnosno potonula stvar smije se nalaziti u luci samo na osnovi odobrenja
tijela koje upravlja lukom i uz suglasnost kapetanije.

Ako brod, brodica ili plutajući objekt odnosno potonula stvar iz stavka
1. ovog članka ugrožavaju sigurnost plovidbe ili postoji opasnost onečišćenja
mora, brodar odnosno vlasnik brodice i potonule stvari dužni su, na zahtjev
kapetanije, premjestiti brod, brodicu odnosno potonulu stvar iz luke na
mjesto koje odredi kapetanija.

Ako brodar odnosno vlasnik brodice ili potonule stvari ne postupi prema
zahtjevu kapetanije iz stavka 2. ovog članka kapetanija će narediti tijelu
koje upravlja lukom da brod, brodicu odnosno potonulu stvar premjesti iz
luke na mjesto koje ona odredi, a na teret i rizik brodara, vlasnika brodice
odnosno potonule stvari.

Brod, brodice odnosno plutajući objekt u raspremi može se držati u luci
samo na osnovi odobrenja tijela koje upravlja lukom, uz suglasnost kapetanije,
ako se time ne ugrožava sigurnost plovidbe.

Članak 24.

Pravna ili fizička osoba mora na vrijeme prijaviti kapetaniji izvlačenje,
dokovanje ili spuštanje broda u more na području luke. Kapetanija određuje
mjere sigurnosti koje se moraju tom prilikom poduzeti.

Brodice se mogu izvlačiti i držati na području luke samo na mjestima
koja odredi tijelo koje upravlja lukom uz suglasnost kapetanije.

Članak 25.

O brodici koja je privezana u luci brine se njezin vlasnik i on odgovara
za svaku štetu koju počini brodica dru gim brodicama, brodovima, obali,
uređajima, napravama ili postrojenjima.

Članak 26.

Ako brod, brodica odnosno plutajući objekt izgubi dio opreme ili dio
tereta u luci, osoba koja upravlja brodom brodicom odnosno plutajućim objektom,
dužna je o tome bez odlaganja izvijestiti kapetaniju, uz naznačenje pozicije
događaja.

Članak 27

Dok se na tehničkom plovnom objektu (plutajući dok) nalazi brod odnosno
brodica, mora se oko istog postavit zaštitna plutajuća brana.

Članak 28

Tegljenje u luci obavlja se samo na zahtjev osobe koja upravlja brodom,
brodicom odnosno plutajućim objektom i s brojem tegljača što ih on zatraži.

Iznimno od odredbe stavka 1. ovog članka, u slučaju nevremena, prenatrpanosti
luke, istovremenog manevriranja više brodova ili brodica, ili ako brod
odnosno brodica prevozi opasne tvari, te u drugim opravdanim slučajevima,
kapetanija može odrediti broj tegljača koji se mora koristiti za izvršenje
određenog manevra brodom odnosno brodicom.

Članak 29.

Osobe iz članka 28. stavak 1. dužne su pravovremeno zatražiti tegljenje.

Kad više brodova istovremeno traži tegljenje, a nema dovoljno tegljača,
ili kad je ugrožena sigurnost plovidbe i ljudski životi ili može doći do
onečišćenja mora, kapetanija određuje red prioritetnog tegljenja.

Članak 30.

U luci je zabranjeno:

1. onemogućiti pristup napravama za privez;

2. premještati, mijenjati i uklanjati vezove, sidra i uređaje drugog
broda odnosno brodice osim kad je to potrebno radi sprečavanja neposredne
i očite štete ili kad je potrebno zbog pristajanja broda;

3. vezivati brodove i brodice za plovidbene i druge oznake, naprave
i uređaje koji nisu namijenjeni za privez i kretati se po njima;

4. neovlašteno postavljati, premještati, mijenjati, uklanjati ili oštećivati
plovidbene i druge oznake ili naprave za privez;

5. oštećivati operativne obale teškim vozilima, smještanjem teških predmeta
preko dopuštenog opterećenja, zabijati u obalu klinove, grede i sl., te
dizati kamenje s obalnih zidova ili obavljati bilo koju drugu radnju kojom
se nanoši šteta operativnim obalama;

6. zavarivati, ložiti vatru na otvorenom ognjištu na obali ili na brodu
i brodici i na napravama za privez;

7. čistiti i strugati nadvodni ili podvodni dio oplate broda ili brodice;

8. zagađivati zrak ispuštanjem prašine, dima i drugih plinova iznad
dozvoljenih količina utvrđenih posebnim propisima;

9. držati u pogonu brodski propeler, osim zbog obavljanja potrebnog
manevra broda,

10. kupati se, glisirati, jedriti na dasci, vući ili učiti skijanje
na vodi;

11. na istezalištu za brodice držati brodicu na kojoj se ne obavljaju
radovi ili držati bilo kakav materijal;

12. na bilo koji način ugrožavati sigurnost plovidbe. Radnje iz točaka
2., 6., 7., 9. i 10. stavka 1. ovog članka mogu se obavljati u luci samo
na osnovi odobrenja tijela koje upravlja lukom uz suglasnost kapetanije.

Članak 31.

Ribolov, športske i druge aktivnosti mogu se obavljati u luci samo na
osnovi odobrenja tijela koje upravlja lukom uz suglasnost kapetanije.

Zahtjev za izdavanje odobrenja iz stavka 1. ovog članka podnosi se tijelu
koje upravlja lukom najmanje osam dana prije dana predviđenog za obavljanje
ribolova, športske ili druge aktivnosti u luci.

Članak 32.

Ako u luci postoji pokretni most ispod kojeg prolazi plovni put, vrijeme
otvaranja mosta i vrijeme trajanja plovidbe mora objaviti pravna osoba
odnosno tijelo koje upravlja mostom. Režim plovidbe i način označavanja
plovnog puta određuje kapetanija

Članak 33.

Brodovi i brodice kad dolaze u luku odnosno kad odlaze iz luke, te za
vrijeme plovidbe u luci moraju smanjiti brzinu tako da valovi izvazvani
njihovom plovidbom ne nanesu štetu drugim brodovima odnosno brodicama i
uređajima u luci.

Na istaknuti znak za smanjenje brzine brod odnosno brodica dužni su,
pored drugih brodova, brodica i objekata koje treba zaštiti od valova,
te pored mjesta gdje se obavljaju obalni ili podvodni radovi, ploviti najmanjom
brzinom tako da valovi izazvani plovidbom ne ometaju radove i ne nanesu
štetu.

Članak 34.

Osoba koja upravlja brodom i voditelj brodice namijenjene za gospodarske
svrhe, dužni su odmah po dolasku u luku, a prije početka ukrcavanja odnosno
iskrcavanja putnika i tereta, kapetaniji prijaviti svoj dolazak. U slučaju
opravdane spriječenosti prijava dolaska broda odnosno brodice mora se podnijeti
najkasnije u roku od 6 sati od privezivanja uz operativnu obalu, odnosno
u roku od 12 sati od dolaska na lučko sidrište.

Prilikom prijave dolaska u luku, osobe iz stavka 1. ovog članka, dužne
su prijaviti kapetaniji i svaki izvanredni događaj koji se dogodio tijekom
putovanja, a koji ugrožava sigurnost plovidbe i ljudske živote, te ako
je primiječeno onečišćenje mora.

Kapetanija na osnovu prijave dolaska u luku izdaje brodu Odobrenje za
slobodan promet s obalom.

Osobe iz stavka 1. ovog članka dužne su prije odlaska broda odnosno
brodice iz luke prijaviti odlazak kapetaniji Prijava odlaska podnosi se
najkasnije jedan sat prije odlaska broda odnosno brodice.

Kapetanija na osnovu prijave odlaska broda izdaje Dozvolu odlaska broda.

Članak 35.

Ako brod odnosno brodica namijenjena za gospodarske svrhe, uplovi u
luku u vrijeme kad kapetanija ne radi, prijava dolaska i odlaska broda
odnosno brodice podnosi se kapetaniji poćetkom radnog vremena.

Ako brod odnosno brodica iz stavka 1. ovog članka uplovi u luku u kojoj
nema kapetanije, prijava dolaska i odlaska podnosi se nadležnoj kapetaniji
putem pošte u roku od 24 sata.

Članak 36.

Brodovi i brodice, koji podliježu obvezi traženja odobrenja za slobodni
promet s obalom, moraju prije dolaska u luku danju istaknuti karantenski
znak, a noću odgovarajuća svjetla.

Članak 37

Odobrenje za slobodni promet s obalom daje kapetanija.

Odobrenje za slobodni promet s obalom moraju tražiti i brodovi odnosno
brodice koji dolaze iz domaće luke ako su tijekom putovanja došli u fizičku
vezu s brodom odnosno brodicom koji dolazi iz inozemstva.

Odobrenje za slobodni promet s obalom sadrži: ime broda, zastavu pripadnosti,
luku upisa, bruto tonažu, ime i prezime zapovjednika, ime/naziv brodara,
ime/naziv agenta, datum dolaska u luku, prethodnu luku pristajanja, vrstu
tereta.

Dozvola odlaska broda sadrži: ime broda, bruto tonažu, zastavu pripadnosti,
luku upisa, ime i prezime zapovjednika, te prvu odredišnu luku.

Članak 38.

Uz brod odnosno brodicu koja još nije dobila odobrenje za slobodni promet
s obalom može pristati:

1. javni brod;

2. brod odnosno brodica radi pružanja pomoći ili spašavanja, ali samo
za vrijeme dok je to potrebno;

3 tegljač radi tegljenja uz isključenje bilo kakvog dodira s članovima
posade tegljenog broda odnosno brodice;

4. peljarski brod odnosno brodica radi peljarenja uz uvjet. da samo
peljar smije stupiti na brod odnosno brodicu.

Članak 39.

Kada brod odnosno brodica doplovi u luku, a postoji sumnja da na brodu
odnosno brodici ima osoba koje boluju od karantenske bolesti, kapetanije
će o tome obavijestiti nadležno sanitarno tijelo radi pregleda broda odnosno
brodice.

Članak 40.

Osoba koja upravlja brodom hrvatske državne pripadnosti koji dolazi
iz inozemstva mora prilikom prijave dolaska kapetaniji predati opću izjavu,
izjavu o zdravstvenom stanju osoba na brodu, izvadak popisa posade i knjigu
popisa posade, a ukoliko prevozi putnike i popis putnika, a ako brod dolazi
iz domaće luke, kapetaniji se ne mora predati izjava o zdravstvenom stanju
osoba na brodu.

Opća izjava sadrži: ime i vrstu broda, zastavu, podatke o registraciji
broda, tonažu, ime i prezime zapovjednika broda, ime/naziv agenta, kratak
opis tereta, broj članova posade, broj putnika, kratak opis putovanja,
dan i sat dolaska odnosno odlaska iz luke, luka dolaska/odlaska, mjesto
broda u luci.

Popis posade sadrži: ime i zastavu broda, ime i prezime člana posade,
državljanstvo, datum i mjesto rođenja, zvanje i dužnost, broj i mjesto
izdanja pomorske knjižice, luka i datum dolaska broda.

Popis putnika sadrži: ime i zastavu broda, ime i prezime putnika, državljanstvo,
datum i mjesto rođenja, luku ukrcaja, luku iskrcaja, datum i luka dolaska
broda.

Osoba koja upravlja brodom hrvatske državne pripadnosti koji obavlja
promet između domaćih luka mora prijaviti kapetaniji samo dolazak broda.

Odredbe stavaka 1. i 2. ovog članka odnoše se i na voditelja brodice
namijenjene za gospodarske svrhe.

Članak 41.

Brodovi koji plove na redovnoj liniji između hrvatskih luka i luka u
inozemstvu mogu umjesto popisa putnika priložiti ukrcajne karte.

Ukrcajna karta sadrži sljedeće podatke: ime i prezime putnika, datum
i mjesto rođenja, spol, državljanstvo, broj i mjesto izdavanja putovnice,
potpis putnika.

Članak 42.

Osoba koja upravlja brodom hrvatske državne pripadnosti, kojim se obavlja
međunarodno putovanje mora prilikom prijave odlaska u stranu luku predati
kapetaniji opću izjavu, iskaz tereta i izvadak popisa posade, a ukoliko
prevozi putnike i popis putnika.

Osoba koja upravlja brodom hrvatske državne pripadnosti, koji obavlja
promet između domaćih luka, mora prije odlaska broda podnijeti kapetaniji
samo prijavu odlaska.

Odredbe stavaka 1. i 2. ovog članka odnose se i na voditelja brodice
namijenjene za gospodarske svrhe.

Članak 43.

Ako kapetanija utvrdi da se na brodu odnosno brodici namijenjenoj za
gospodarske svrhe, koji namjerava isploviti iz luke nalaze osobe koje nisu
unesene u popis posade odnosno popis putnika, ili da brojno stanje putnika
na putničkom brodu ne odgovara iskazu brojnog stanja putnika, zabranit
će brodu da isplovi iz luke.

Kapetanija će zabraniti brodu odnosno brodici namijenjenoj za gospodarske
svrhe, da isplovi iz luke i u slučaju kad utvrdi da izvadak popisa posade
ne odgovara stanju prikazanom u popisu posade.

Zabrana iz stavka 1. i 2. ovog članka traje dok se knjiga popisa posade
odnosno popisa putnika ne uskladi sa stvarnim stanjem posade odnosno putnika
na brodu ili brodici.

Članak 44.

Kapetanija će zabraniti brodu odnosno brodici namijenjenoj za gospodarske
svrhe isplovljenje iz luke ako utvrdi da su ukrcali veći broj putnika ili
veću količinu tereta nego što je to dozvoljeno, ili da je teret smješten
tako da ugrožava sigurnost broda ili brodice i osoba na njima.

Zabrana iz stavka 1. ovoga članka traje dok se ne iskrcaju prekobrojni
putnici odnosno dok se ne iskrca količina tereta iznad dozvoljene ili dok
se teret ne smjesti na propisan način.

Članak 45.

Kapetanija če zabraniti da brod ili brodica uplovi u luku odnosno isplovi
iz luke, ako zbog nepovoljnih vremenskih uvjeta može biti ugrožena sigurnost
broda ili brodice, odnosno osoba i tereta na njima.

Članak 46.

Nakon završenog ukrcaja odnosno iskrcaja tereta ili putnika svaki brod
odnosno brodica namijenjena za gospodarske svrhe u luci mora biti spreman
isploviti po isteku vremena potrebnog za pripremu broda odnosno brodice
za plovidbu. Na zahtjev tijela koje upravlja lukom, brod odnosno brodica
mora isploviti ili se premjestiti po isteku vremena potrebnog za pripremu
broda odnosno brodice za plovidbu.

Iznimno od odredbe stavka 1. ovog članka, na traženje osobe koja upravlja
brodom odnosno voditelja brodice kapetanija može odobriti i dulje vrljeme
za pripremu broda odnosno brodice za plovidbu na istom ili drugom vezu
odnosno sidrištu kojeg odredi tijelo koje upravlja lukom, ako se fadi o
radnjama vezanim za sigurnost plovidbe.

Članak 47.

Osoba koja upravlja brodom i voditelj brodiee namijenjene za gospodarske
svrhe, dužni su prijaviti kapetaniji nestanak ili samovoljno udaljenje
člana posade broda odnosno brodice, te svaku drugu promjenu u sastavu posade.

Osoba koja upravlja brodom strane zastave i voditelj brodice strane
zastave dužni su kapetaniji prijaviti svaku promjenu posade i svaku promjenu
podataka o brodu odnosno brodici nastalu u luci.

Članak 48.

Brod koji se opskrbljuje pogonskim gorivom u luci dužan je na vidljivom
mjestu danju istaknuti crvenu zastavu, a noću staviti crveno svjetlo vidljivo
sa svih strana, te držati zatvorene sve palubne otvore. Posada i sredstva
za gašenje požara moraju biti u stanju pripravnosti.

Članak 49.

Na brodu i brodici koji borave u luci zabranjeno je obavljati radnje
koje mogu ugroziti ljudske živote, prouzročiti požar, onečistiti more ili
nanijeti štetu drugim brodovima i brodicama, te obali, lučkim napravama,
uređajima i postrojenjima.

Brodska zviždaljka i zastavni nakit smiju se koristiti u luci samo po
prethodnom odobrenju kapetanije. Iznimno, u slučaju nužde i opasnosti,
brodska zviždaljka može se koristiti i bez prethodnog odobrenja kapetanije.

Brod koji obavlja međunarodna putovanja ne smije se vezati u luci bez
postavljanja naprava za zaštitu od glodavaca.

Članak 50.

Čišćenje brodova i brodica namijenjenih za gospodarske svrhe od opasnih
plinova (degazacija) i od glodavaca (deratizacija, te fumigacija tereta)
u luci može se prema odluci tijela koje upravlja lukom, i uz prethodnu
suglasnost kapetanije, obavljati samo na za to odredenim mjestima, na određeni
način i u određeno vrijeme.

Ostala ćišćenja brodova i brodica, pri kojima nema opasnosti od nezgoda
i onečišćenja mora (dezinfekcija, dezinsekcija i sl.) mogu se na uobičajeni
način obavljati na svakom mjestu u luci u svako vrijeme.

Tijelo koje upravlja lukom dužno je osigurati prihvat otpadaka nastalih
prilikom čišćenja i redovne upotrebe broda. Kapetanija će zabraniti isplovljenje
broda i brodice koji na palubi imaju ostatke tereta i drugih krutih i tekućih
otpadaka.

Članak 51.

Tijelo koje upravlja lukom dužno je omogućiti brodu odnosno brodici
prvenstvo priveza u luci kada su ugroženi Ijudski životi ili sigurnost
plovidbe.

Prvenstvo priveza uz operativnu obalu u luci imaju brodovi odnosno brodice,
koji prevoze putnike i brodovi redovnih linija s objavljenim redom plovidbe.

Iznimno od odredbe stavka 2. ovog članka, ako određeni brod odnosno
brodica zbog posebnih razloga mora dobiti prednost (lako pokvarljivi teret,
havarija broda/brodice, raspoloživi lučki kapaciteti i sl.) može se odrediti
drugačiji red prvenstva priveza brodova i brodica. Tijelo koje upravlja
lukom dužno je obavijestiti kapetaniju o razlozima zbog kojih je izmijenjen
red priveza brodova odnosno brodica.

Članak 52.

Brod ili brodica namijenjena za gospodarske svrhe nakon iskrcaja opasnih
tvari u tekućem ili plinovitom stanju moraju ishoditi svjedodžbu o izvršenoj
degazaciji ukoliko krcaju drugi teret ili idu na popravak.

Članak 53.

Iskrcavanje tereta ili opskrba broda ili brodice pogonskim gorivom ili
drugim materijalom u luci ne smije započeti prije nego se iskrcaju putnicl.

Ukrcavanje putnika na brod ili brodicu može započeti nakon što je završeno
ukrcavanje tereta i pošto se brod odnosno brodica opskrbe pogonskim gorivom
ili drugim potrebnim materijalom.

Putnici i njihova prtljaga ne smiju se ukrcavati ni iskrcavati preko
brodske ograde.

Članak 54.

Rubni obalni prostor u luci mora biti stalno slobodan, a u dijelu luke
gdje se obavlja ukrcaj/iskrcaj putnika mora biti i posebno ograđen ili
vidno obilježen.

Širinu rubnog obalnog prostora određuje tijelo koje upravlja lukom uz
suglesnost kapetanije.

Članak 55.

Tijelo koje upravlja lukom, osoba koja upravlja brodom i voditelj brodice
prilikom ukrcavanja, iskrcavanja i

prekrcavanja tereta i putnika moraju poduzeti potrebite mjere u cilju
otklanjanja bilo kakve opasnosti za sigurnost ljudi i imovine, te zaštitu
mora od onećiščenja

Prigodom manipulacije rasutim teretom (pijesak, žitarice, rudače i sl.)
mora se postaviti platno ili odgovarajuće zaštitno sredstvo između broda
odnosno brodice i obale,te između dva broda ili brodice ili na drugi način
spriječiti rasipanje tereta.

Prilikom manipuliranja ostalim generalnim teretom između broda odnosno
brodice i obale, te između dva broda ili brodice mora se postaviti odgovarajuća
zaštitna mreža.

Nakon završenog ukrcavanja, iskrcavanja ili prekrcavanja tereta ili
obavljanja bilo koje druge radnje, izvršitelj posla dužan je očistiti korišteni
dio obalnog prostora.

Članak 56.

Ukrcavanje putnika s operativne obale u luci na brod i brodicu namijenjenu
za gospodarske svrhe, odnosno is krcavanje putnika s broda i brodice, obavlja
se na dijelu obale koji je za to određen i to preko propisanih mostova
ili stepenica koje osigurava brod odnosno brodica

Na dijelu obale koji je određen za ukrcavanje i iskrcavanje putnika
tijelo koje upravlja lukom dužno je osigurati mjesto za privez broda odnosno
brodice, te slobodan prostor za pristup putnika. Tijelo koje upravlja lukom
dužno je taj dio obale noću osvijetliti.

Iznimno od odredbe stavka 1. ovog članka, ukrcavanje i iskrcavanje putnika
može se obavljati i brodicom koja se ne smije približiti brodu prije završetka
njegova manevra

Kapetanija određuje uvjete koje mora ispunjavati brodica iz stavka 3.
ovog članka.

Članak 57.

Brod odnosno brodica namijenjena za gospodarske svrhe., mora prigodom
ukrcavanja odnosno iskrcavanja putnika i tereta poduzeti ove mjere:

1. Otvor ograde ne smije se otvoriti prije privezivanja broda ili brodice
uz obalu odnosno prije nego se brod ili brodica zaustavi, a mora se zatvoriti
prije nego se brod ili brodica odveže;

2. Most za ukrcavanje odnosno iskrcavanje putnika i tereta mora biti
sigurno i čvrsto postavljen i mora imati dovoljno jake bočne ograde, a
na podu pričvršćene poprečne letvice. Noću most mora biti dobro osvijetljen;

3. Stepenice na bokovima broda odnosno brodice zajedno s pomoćnim mostom
koji povezuje stepenice s obalom moraju biti dobro pričvršćene za brod
odnosno brodicu, a bočne ograde moraju imati dovoljno jake i sigurno usađene
stupove sa zategnutim konopima koji ih vezuju Stepenice moraju noću biti
dobro osvijetljene, a ispod njih se uvijek mora nalaziti odgovarajuća zaštitna
mreža;

4. Grotla skladišta i svi palubni otvori moraju biti ograđeni i tako
zatvoreni da se pored ili preko njih može sigurno prolaziti;

5. Na mostu ili na stepenicama za vrijeme ukrcavanja odnosno iskrcavanja
putnika mora biti prisutan najmanje jedan član posade iz službe palube
kojemu mora biti na dohvatu kolut za spašavanje s odgovarajućim konopom;

6. Rampa na brodovima-trajektima koja ujedno sluii za ukrcaj i iskrcaj
putnika i vozila ne smije se otvoriti prije nego je brod-trajekt vezan
uz obalu.

Članak 58.

Brodice za gospodarske svrhe koje prevoze putnike u luci moraju se nalaziti
na određenim mjestima u luci i moraju imati cjenik prijevoznih usluga,
a voditelj brodice dužan ga je pokazati na zahtjev putnika ili ovlaštene
osobe.

Kapetanija može odrediti da se na određenim mjestima u Iuci na vidnom
mjestu istakne vozni red prijevoza putnika i cijenik prijevoznih usluga.

Tijelo koje upravlja lukom određuje dnevni broj brodica koje u luci
mogu obavljati prijevoz putnika, redoslijed i vrijeme njihova rada, te
mjesto i način ukrcavanja i iskrcavanja put.nika.

Članak 59.

Prigodom ukrcavanja i iskrcavanja vozila s broda-trajekta u vozilu se
smije nalaziti samo vozač.

Vozila ukrcana na brod-trajekt moraju se smjestiti tako da je između
njih osiguran prolaz za posadu i putnike, te da su odgovarajućim sredstvima
(klinovi i sl.) osigurana od pomicanja za slučaj nevremena. Razmak između
vozila za prolaz posade i putnika mora biti dovoljan za nesmetan pralaz
posade i putnika, te za sigurno vezanje i osiguranje vozila.

Prije nego što brod-trajekt isplovi iz luke i za vrijeme plovidbe vrata
za ulaz odnosno izlaz vozila moraju biti potpuno zatvorena i osigurana
od otvaranja, što se upisuje u brodski dnevnik.

III. RED NA OSTALIM DIJELOVIMA UNUTRAŠNJIH MORSKIH VODA I TERITORIJALNOG
MORA REPUBLIKE HRVATSKE

Članak 60

Brod odnosno brodica prigodom plovidbe kroz tjesnace, kanale, ušća rijeka,
pored nezaštićenih obala i mjesta gdje se izvode obalni ili podvodni radovi,
dužni su ploviti takvom brzinom da valovi izazvani njegovom plovidbom ne
ugroze i ne nanesu štetu drugim brodovima, brodicama, obalama, napravama,
uređajima i postrojenjima na obali ili na moru, te obalnim ili podvodnim
radovima.

Članak 61.

Investitori ili vlasnici objekata ili sredstava izgrađenih ili postavljenih
na obali ili unutrašnjim morskim vodama i teritorijalnom moru Republike
Hrvatske duži su ih održavati u stanju koje ne predstavlja opasnost za
Ijudske živote i sigurnost plovidbe. Ako takvi objekti ili sredstva ugrožavaju
ili mogu ugroziti ljudske živote i sigurnost plovidbe, kapetanija će odrediti
mjere koje se moraju poduzeti da se ti objekti odnosno sredstva dovedu
u ispravno stanje, ili će narediti njihovo uklanjanje.

Ako se na objektima i sredstvima izgrađenim ili postavljenim na obali
nalazi noćno vanjsko osvjetljenje, na svjetiljkama se moraju postaviti
štitnici prema plovnom put.u.

Članak 62

Objekti i sredstva usidreni ili pričvršćeni za dno mora (platforme za
istraživanje i eksploataciju podmorja i sl.), te drugi objekti koji ometaju
plovidbu moraju biti danju i noću propisno oznaćeni, kako je to određeno
posebnim propisom i međunarodnim IALA sustavom.

Uvjete i naćin plovidbe brodova i brodica pokraj objekata iz stavka
1. ovog članka određuje kapetanija.

Članak 63.

Športske i druge aktivnosti mogu se obavljati na plovnom putu samo uz
prethodno odobrenje kapetanije.

Zahtjev za izdavanje odobrenja iz stavka 1. ovog članka mora se podnijeti
kapetaniji najmanje osam dana prije dana poćetka športske ili druge aktivnosti.

U odobrenju iz stavka 1. ovog članka kapetanija određuje mjere koje
se moraju poduzeti prilikom obavljanja športske ili druge aktivnosti na
plovnom putu.

Članak 64.

Brodovi i brodice prilikom plovidbe unutrašnjim morskim vodama i teritorijalnim
morem Republike Hrvatske, ne smiju se približavati obali, i to:

1. brodovi koji obavljaju javni promet, na udaljenost manju od 300 m;

2. brodovi za šport i zabavu, na udaljenost manju od 200 m ;

3. motorne brodice i jedrilice, na udaljenost manju od 50 m.

Iznimno od odredbi stavka 1. ovog članka brodovi, motorne brodice i
jedrilice mogu ploviti i na manjim udaljenostima od obale ako to zahtijeva
konfiguracija plovnog puta, ali su pri tome dužni smanjiti brzinu u tolikoj
mjeri da mogu lako i brzo izvršiti manevar skretanja i zaustavljanja.

Brodice na vesla smiju ploviti i na udaljenosti manjoj od 50 m od obale.

U vodenom prostoru pored plaže brodice moraju ploviti na udaljenosti
većoj od 50 m od ograde uređene plaže odnosno 150 m od obale prirodne plaže.

Gliseri, brodice na mlazni pogon i brodice na zraćnom jastuku mogu glisirati
samo na udaljenosti većoj od 250 m od obale i na podrućju na kojem nije
zabranjeno glisirati

Područja na kojima je zabranjeno glisirati i način njihova označavanja
određuje kapetanija.

Članak 65

Obuka skijaša na moru može se obavljati samo na područjima koja su za
to određena i na propisan način označena.

Kapetanija određuje područja na kojima je zabranjeno skijanje i područja
na kojima je dozvoljeno učiti skijati na moru, te način njihova označavanja.

Članak 66.

Polijetanje i slijetanje padobranom i zrakoplovom na pomorskom dobru
dozvoljeno je samo s propisano obilježenih površina.

Obilježavanje obavlja pravna ili fizička osoba koja je dobila koncesiju,
na način koji odredi kapetanija.

Članak 67

Zabranjeno je, bez odobrenja kapetanije, kupanje i plivanje u lukama,
uskim vodenim prolazima i kanalima u kojima se obavlja plovidba, te sunčanje
na izgrađenim obalama i gatovima.

Članak 68.

Zabranjeno je jedrenje na dasci u području ulaza u luku, u uskim prolazima
gdje se odvija plovidba brodova i brodica, na udaljenosti manjoj od 50
m od obale prirodne plaže, te unutar uređene plaže.

Članak 69.

Osobe koje obavljaju podvodni ribolov ili neku drugu aktivnost pod morem
moraju za vrijeme ronjenja po morskoj površini za sobom povlačiti žuti
ili narančasti balon čiji promjer ne smije biti manji od 30 cm.

Ako se održava športsko natjecanje u podvodnom ribolovu ili nekoj drugoj
aktivnosti pod morem, način označavanja natjecatelja i prostora za natjecanje
određuje kapetanija.

Članak 70.

Zabranjeno je kupačima plivati izvan ograđenog vodenog prostora uređene
plaže.

Zabranjeno je kupačima plivati na udaljenosti većoj od 100 m od obale
prirodne plaže.

Iznimno od odredbe stavka 2. ovoga članka kupači mogu plivati i na udaljenosti
većoj od 100 m u vodenom prostoru prirodne plaže koja po svojoj konfiguraciji
onemogućuje plovidbu (plićaci, sprudovi, hridi, grebeni i sl.).

Članak 71.

Odredbe iz članka 6., članka 7. stavak 1., članka 8., članka 10. stavak
1., članka 11., članka 12. stavak 1., članaka 14., 15., 16., 17., 18. i
19., članaka 21., 22., 23., 24., 25., 26. i 28., članka 29. stavak 1.,
članka 30. stavak I. točka 1., 2., 3., 4., 5., 7., 8., 11. i 12., članaka
32., 33., 38., 39., 43., 44., 45., 46., 47., 48., 49., 50., 52., i 53.
ovog pravilnika odgovarajuće se primjenjuju i na održavanje reda na ostalim
dijelovima unutrašnjih morskih voda i teritorijalnog mora Republike Hrvatske.

Članak 72.

Radi ukrcavanja i iskrcavanja tereta brodovi i brodice namijenjene za
gospodarske svrhe, mogu privremeno pristajati i izvan luke na određenim
mjestima uz obalu, na kojima postoji siguran privez, a vodeni prostor ima
dubinu i širinu koja je potrebna za manevar broda.

Kapetanija utvrđuje da li postoje uvjeti iz stavka 1. ovog članka, te
određuje način i vrijeme podnošenja prijave dolaska odnosno odlaska broda
ili brodice.

IV. KAZNENE ODREDBE

Članak 73.

Novćanom kaznom od 1.000 do 6.000 kuna kaznit će se za pomorski prekršaj
pravna osoba:

1. ako ne donese akt iz članka 3. stavak 3. ovog pravilnika;

2. ako i pored uskraćene suglasnosti kapetanije dozvoli da se brod odnosno
brodica priveže na operativnoj obali u luci ili usidri na sidrištu (članak
13.);

3. ako površine u luci ne čisti od otpadaka koji ugrožavaju sigurnost
plovidbe (članak 20.);

4. ako bez odobrenja rastavlja (kasira) brod u luci (članak 22.);

5. ako nasukani, neupotrebljivi ili potonuli brod ili brodicu driži
bez odobrenja u luci ili ako takav brod ili brodicu na zahtjev kapetanije
ne premjesti iz luke (članak 23. stavak 1., 2. i 3.);

6. ako ne postavi zaštitnu branu oko tehničkog plovnog objekta dok se
na istom nalazi brod odnosno brodica (članak 27.);

7. ako uskrati da obavi tegljenje broda u luci ili se ne pridržava reda
tegljenja kojeg odredi kapetanija (članak 28 i članak 29.);

8. ako u luci uči skijanje na vodi (članak 30. stavak I. točka 10.);

9. ako u luci obavlja ribolov, športske i druge aktivnosti bez odobrenja
(članak 31.);

lo. ako onemogući privez broda u luci kad su ugroženi ljudski životi
ili sigurnost plovidbe (članak 51. stavak 1.);

11. ako objekte ili sredstva izgrađene ili postavljene na obali ili
u unutrašnjim morskim vodama i teritorajalnom moru ne održava u stanju
koje ne predstavlja opasnost za ljudske živote ili sigurnost plovidbe ili
ne provede određene mjere (članak 61. stavak 1.);

12. ako objekte i sredstva i druge objekte usidrene ili privršćene za
dno unutrašnjih morskih voda i teritorijalnog mora propisno ne oznaći (članak
62. stavak I.);

13. ako ne obilježi pomorsko dobro sukladno članku 66. stavak 2.

Za pomorski prekršaj iz stavka I. ovog članka kaznit će se i odgovorna
osoba u pravnoj osobi novčanom kaznom od 300 do 1000 kuna

Članak 74.

Novčanom kaznom od 1.000 do 4.000 kuna kaznit će se za pomorski prekršaj
pravna osoba:

1. ako postupi suprotno odredbama članka 10 stavak 1. i 3.;

2. ako brod odnosno brodicu u raspremi drži u luci bez odobrenja (članak
23. stavak 4.);

3. ako ne prijavi kapetaniji izvlačenje, dokovanje ili spuštanje broda
u vodu na području luke ili ako brodicu izvlači i drži na mjestima na području
luke koja nisu za to određena (članak 24.);

4. ako brodica u luci počini štetu drugim brodicama, obali uređajima,
napravama i postrojenjima u luci (članak 25.);

5. ako postupi suprotno odredbama članka 30. stavak 1. točke 1., 2.,
3.. 4.. 5., 6.. 7., 8.. 11. i 12. ovog pravilnika;

6. ako ne objavi vrijerne otvaranja i vrijeme trajanja plovidbe ispod
pokretnog mosta u luci (članak.32.);

7. ako se ne pridržava prvenstva priveza brodova uz operativnu obalu
u luci ili ne obavijesti kapetaniju o razlozima izmijenjenog reda priveza
brodova (članak 51. stavak 2. i 3.);

8. ako iskrcavanje tereta ili opskrbu broda pogonskim gorivom ili drugim
materijalom započne prije nego se iskrcaju putnici (članak 53. stavak k.);

9. ako obalni ivićni prostor u luci ne drži stalno slobodan (članak
54. stavak 1.);

10. ako postupa suprotno odredbama članka 55 ovog pravilnika;

11. ako ne osigura brodu ili brodici mjesto za privezivanje, slobodan
prostor za pristup putnika ili noću ne rasvijetli obalu u luci (članak
56. stavak 2.);

12. ako brodica koja prevozi pulnike nema cjenik prijevoznih usluga
ili ako se ne pridržava redoslijeda i vremena rada (članak 58. stavak 1.
i 3.):

13. ako obavlja športske ili druge aktivnosti na plovnom putu bez odobrenja
kapetanije ili ne poduzme mjere određene u odobrenju (članak 63. stavak
1. i 3.);

14. ako brodom plovi suprotno odredbama članka 64. stavak 1. točke 1.
i 2. ovog pravilnika;

15. ako obavlja učenje skijaša na vodi na područjima koja za
to nisu određena ili ako ta područja na propisan način ne označi (Članak
65. stavak 1.);

16. ako prilikom športskog natjecanja u podvodnom ribolovu ili
nekoj drugoj aktivnosti pod vodom ne oznaći natjecanje i prostor na način
kako to odredi kapetanija (Članak 69. stavak 2.).

Za pomorski prekršaj iz stavka 1. ovoga članka kaznit će se i odgovorna
osoba u pravnoj osobi novčanom kaznom od 200 do 700 kuna.

Članak 75.

Novčanom kaznom od 800 do 2.500 kuna kaznit će se za pomorski prekršaj
osoba koja upravlja brodom odnosno osoba koja je zamjenjuje i ako postupa
suprotno odredbama članka 6. ovog pravilnika;

2 ako brod koji se nalazi u luci nije spreman za manevriranje ili ako
obavlja popravak stroja bez odobrenja kapetanije (članak 7.);

3. ako posada na brodu u luci nije sastavtjena na način kako je to određeno
u članku 8 ovog pravilnika;

4 ako ne postupi sukladno odredbama članka 12. stavak 2. ovoga pravilnika;

5. ako i pored zabrane kapetanije pristane ili usidri brod u luci (članak
13 );

6. ako ne označi pramac, krmu ili oba dijela broda prema odredbama članka
16. ovog pravilnika;

7. ako odbije naređenje kapetanije da koristi tegljače za izvršenje
određenog manevra u luci (članak 28. stavak 2.);

8 ako postupi suprotno odredbama članka 30 stavak 1. t.očke 1., 2.,
3., 4., 5., 6., 7., 8., 9. i 12. ovog pravilnika;

9 ako u luci brodom ne plovi na način i pod uvjetima određenim u članku
33. ovog pravilnika;

10. ako ne postupi u skladu sa člankom 34. ovog pravilnika;

11. ako ne zatraži odobrenje za slobodan promet s obalom prema odredbi
članka 36. ovog pravilnika;

12. ako postupi suprotno odredbama članka 37. stavak 2. ovog pravilnika;

l 3. ako postupi suprotno odredbi članka 40. stavak 1. i 5. ovog pravilnika;

14. ako postupi suprotno odredbama članka 42. ovog pravilnika;

15. ako i pored zabrane kapetanije isplovi odnosno uplovi brodom u luku
(članak 43., 44. i 45.);

16. ako ne poduzme mjere u skladu sa člankom 57. ovog pravilnika;

17. ako prigodom plovidbe brod kroz tjesnace, kanale, ušća rijeka, pored
nezaštićenih obala i mjesta gdje se izvode obalni ili podvodni radovi ne
postupa prema odredbama članka 60. ovog pravilnika;

18 ako se ne pridržava određenih uvjeta i načina plovidbe brodova pored
naprava, uređaja i drugih objekata usidrenih ili prićvršćenih za dno mora
(članak 62. stavak 2.);

19. ako radi ukrcavanja i iskrcavanja tereta brod odnosno brodica namijenjena
za gospodarske svrhe pristaje uz obalu izvan luke bez odobrenja kapetanije
na mjestima na kojima ne postoji siguran privez i vodeni prostor nema dubinu
ili širinu koja je potrebna za manevar broda (članak 72.)

Članak 76.

Novčanom kaznom od 500 do 2.000 kuna kaznit će se za pomorski prekršaj
osoba koja upravlja brodom i voditelj brodice:

1. ako se na ribarskom brodu ili brodici vezanoj u luci ne nalazi propisani
broj članova posade (članak 9. stavak 1. i 3.);

2. ako brodom odnosno brodicom postupa suprotno odredbama članka 11.
ovog Pravilnika;

3 ako brod odnosno brodica u luci nije privezan na način i pod uvjetima
kako je to propisano u članku 14. stavak 1 i 2 ovog pravilnika;

4 ako postupi suprotno odredbama članka 15. ovog pravilnika;

5 ako i pored naređenja kapetanije ne dozvoli da se uz bok njegova broda
odnosno brodice priveže jedan ili više drugih brodova odnosno brodica ili
ne dozvoli održavanje veze s obalom preko njegova broda odnosno brodice
(članak 17.);

6. ako sidrenjem broda ili brodice u luci ometa plovidbu drugih brodova
odnosno brodica (članak 18.);

7. ako prilikom izvlačenja, dokovanja ili spuštanja broda u vodu na
području luke ne poduzme mjere sigurnosti koje odredi kapetanija ili ako
izvlači ili drži brodicu na području luke na mjestu koje nije odredilo
tijelo koje upravlja lukom (članak 24.);

8 ako brodicom počini štetu drugim brodicama, obali, uređajima, napravama
ili postrojenjima u luci (članak 25.);

9. ako brodicom počini neku od radnji iz članka 30. stavak 1. točaka
1., 2., 3., 4., 5., 6., 7., 10., 11. i 12. ovog pravilnika;

10. ako voditelj brodice ne postupi prema odredbama članka 33. ovog
pravilnika;

11 ako voditelj brodice namijenjene za gospodarske svrhe ne postupi
u skladu sa člankom 35. ovog pravilnika;

12. ako brod odnosno brodica koji dolaze iz inozemstva danju ne istaknu
karantenski znak, a noću odgovarajuća svjetla (članak 36.);

13. ako brodicom postupa suprotno odredbama članka 37. ovog pravilnika;

14. ako voditelj brodice ne postupa u smislu odredbi članka 43., 44.
i 45. ovog pravilnika;

15. ako postupi suprotno odredbi članka 46. stavak 1. ovoga pravilnika;

16. ako brod koji se opskrbljuje pogonskim gorivom u luci ne poduzme
mjere propisane u članku 48. ovog pravilnika;

17. ako postupi suprotno odredbi članka 50 stavak 1. ovoga pravilnika;

18. ako se na brodu odnosno brodici u luci obavljaju radnje koje mogu
ugroziti ljudske živote, prouzročiti požar, onečistiti more ili nanijeti
štetu brodovima, brodicama, obali, lučkim napravama, uređajima i postrojenjima
(članak 49. stavak 1.);

19. ako brod odnosno brodica namijenjena za gospodarske svrhe nema svjedodžbu
o izvršenoj degazaciji (članak 52.);

20. ako iskrcavanje tereta ili opskrba broda odnosno brodice u luci
zapoćne prije nego što se iskrcaju putnici ili ako ukrcavanje putnika na
brod odnosno brodicu započne prije nego što se je brod odnosno brodicu
opskrbio pogonskim gorivom i drugim materijalom ili ako dozvoli da se putnici
i njihova prtljaga ukrcaju ili iskrcaju preko brodske ograde (članak 53.);

21 ako postupa suprotno odredbama u članku 55. ovog pravilnika.;

22. ako ukrcavanje odnosno iskrcavanje putnika s broda odnosno brodice
u luci ne obavlja pod uvjetima i na način propisan odredbama članka 56.
stavak 1. ovog pravilnika;

23. ako voditelj brodice ne poduzme mjere u skladu sa člankom 57. ovog
pravilnika;

24. ako brodica za gospodarske svrhe koja prevozi putnike u luci ne
postupi u smislu odredbi članka 58 stavak 1 ovog pravilnika;

25. ako između vozila ukrcanih na brodu-trajektu nije osiguran prolaz
za posadu i putnike ili ako brod-trajekt nije snabdjeven sredstvima za
osiguranje vozila od pomicanja ili ako vrata za ulaz odnosno izlaz vozila
nisu potpuno zatvorena i osigurana od otvaranja (članak 59. stavak 2. i
3.);

26. ako se brod odnosno brodica prigodom plovidbe ne pridržavaju uvjeta
propisanih člankom 60 ovog pravilnika;

27 ako brodom odnosno brodicom obavlja športske ili druge aktivnosti
na plovnom putu bez odobrenja kapetanije (članak 63 stavak 1.);

28 ako brodom plovi suprotno odredbama članka 64. stavak 1. točka 1.
i 2. ovog pravilnika;

29. ako glisira brodicom na udaljenosti manjoj od 250 metara od obale
ili na području na kojem je zabranjeno glisiranje (članak 64. stavak 5.);

30. ako obavlja učenje skijaša na vodi na području koje nije za to određeno
ili na području koje nije na propisan naćin označeno (članak 65. stavak
I.).

Članak 77

Novčanom kaznom od 200 do 500 kuna kaznit će se za pomorski prekršaj
osoba koja upravlja brodom odnosno voditelj brodice:

1. ako ne obavijesti kapetaniju ili tijelo koje upravlja lukom da u
luci ima predmeta koji ugrožavaju sigurnost plovidbe ili koji mogu oštetili
brodove,.brodice, lučke objekte, naprave, uređaje i postrojenja (članak
19.);

2 ako postupa suprotno odredbi članka 21. ovog pravilnika;

3. ako ne prijavi kapetaniji gubitak opreme ili tereta s broda ili brodice
u luci (članak 26.);

4. ako postupa suprotho odredbama članka 40. stavak 1 i 5. i članka
41. stavak 1. ovog pravilnika;

5. ako se u vozilu koje se ukrcava ili iskrcava s broda-trajekta pored
vozača nalazi i druga osoba (članak 59. stavak 1.);

6. ako se motornom brodicom ili jedrilicom približi obali na udaljepost
manju od 50 m ili ne plovi smanjenom brzinom kada to zahtijeva konfiguracija
plovnog puta ili ako brodicom plovi na udaljenosti manjoj od 50 m od ograde
uređene plaže odnosno 150 m od obale prirodne plaže (članak 64. stavak
1. točka 3. i stavak 2. i 4.).

Članak 78.

Novčanom kaznom od 200 kuna kaznit će se za pomorski prekršaj fizička
osoba:

1. ako se penje na plovidbene, i druge oznake, na naprave i uređaje
ili se kupa u luci (članak 30. stavak 1. točka 3. i 10.);

2. ako u luci obavlja ribolov ili športske aktivnosti bez odobrenja
(članak 31. stavak 1.);

3. ako se ukrcava ili iskrcava ili ako ukrcava ili iskrcava svoju prtljagu
preko brodske ograde (članak 53. stavak 3.);

4. ako polijeće i slijeće padobranom i zrakoplovom na pomorskom dobru
koje nije propisno obilježeno (članak 66. stavak 1.);

5. ako postupi suprotno odredbi članka 67. ovog pravilnika;

6. ako postupi suprotno odredbi članka 68. ovog pravilnika;

7. ako postupi suprotno odredbi članka 69. stavak 1. ovog pravilnika;

8. ako postupi suprotno odredbi članka 70. ovog pravilnika.

Članak 79.

Novčanom kaznom od 100 kuna kaznit će se na mjestu izvršenja pomorskog
prekršaja osoba koja postupi suprot no odredbama iz članka 10. stavak 1.
i 3., članka 11 stavak 1., članka 63. stavak 1., članka 64. stavak 1 točka
3. i stavak 3. i 4., članka 65., članka 66. stavak 1., članaka 67 i 68,
član ka 69. stavak 1. i članka 70. ovog pravilnika.

Počinitelju pomorskog prekršaja koji ne plati kaznu na licu mjesta,
ovlaštena osoba izdat će uplatnicu kojom isti može platiti kaznu u roku
od 8 dana.

Ovlaštena osoba dužna je počinitelju prekršaja izdati potvrdu o naplaćenoj
kazni iz stavka 1. ovog članka na propisanoj potvrdi koja je sastavni dio
ovog pravilnika (obrazac br. 1.).

V. PRELAZNE I ZAVRŠNE ODREDBE

Članak 80.

Danom stupanja na snagu ovog pravilnika prestaje važiti Pravilnik o
održavanju reda u lukama i pristaništima, te na ostalim dijelovima obalnog
mora i unutrašnjim plovnim putovima (Narodne novine, br. 23/75, 31/84,
10/89, i 18/90), u dijelu koji se odnosi na pomorsku plovidbu.

Članak 81.

Ovaj pravilnik stupa na snagu osmog dana nakon objave u Narodnim novinama.

Klasa : 011-01/94-02/17

Urbroj : 530-01-94-26

Zagreb, 6. prosinca 1994

Ministar pomorstva, prometa i veza

**Ivica Mudrinić, dipl. ing., v. r.**

Pravilnik, NN 91/1994-1564